Ja, der er andre ting end fuldtidsarbejde, som tæller med i anciennitetskravet:
Beskæftigelse på deltid mindst 18 timer om ugen sidestilles med fuld tid.
Ansættelse i fleksjob.
Perioder med sygedagpenge.
Perioder med tabt arbejdsfortjeneste ved pasning af handicappede eller alvorligt syge børn samt ved plejeorlov til pasning af nærtstående døende.
Perioder med dagpenge, ledighedsydelse og barselsorlov.
Beskæftigelse med B-indkomst, hvoraf der skal betales arbejdsmarkedsbidrag, og som ikke indgår i opgørelsen af en selvstændig virksomheds overskud eller underskud.
Beskæftigelse som selvstændigt erhvervsdrivende.
Obligatoriske praktikperioder med elevløn eller SU.
Yderligere tæller en løn under værnepligtsuddannelse eller militærnægter med, skolepraktikydelse, praktikpladskompenserende uddannelse, tid i det ordinære uddannelsessystem efter du blev 40 år, forhyring på dansk skib, udstationeret i dansk myndigheds tjeneste, ansat i udlandet i dansk firmas filial eller datterselskab.